               EIROPAS KOMISIJA
            Brisel?, 30.6.2017
            COM(2017) 353 final
            2017/0146(COD)
            Priekšlikums
            EIROPAS PARLAMENTA UN PADOMES REGULA
            par dzelzceļa transporta statistiku (pārstrādāta redakcija)

               PASKAIDROJUMA RAKSTS

               1.Tautu Eiropas kontekstā Komisija piešķir lielu nozīmi Savienības tiesību vienkāršošanai un skaidrošanai, lai tās padarītu skaidrākas un pieejamākas pilsoņiem, tādējādi sniedzot tiem jaunas iespējas un izdevību izmantot tiem piešķirtās īpašās tiesības.

               Šo mērķi nevar sasniegt kamēr daudzie noteikumi, kas tikuši grozīti vairākas reizes, bieži diezgan būtiski, paliek izkaisīti, tādā veidā, ka tie jāmeklē daļēji oriģinālajā dokumentā un daļēji vēlākajos grozošajos dokumentos. Tādējādi, lai identificētu šī brīža noteikumus, ir vajadzīgs nozīmīgs pētījums, kas salīdzina dažādus instrumentus.

               Šajā sakarā to noteikumu kodifikācija, kas bieži tikuši grozīti, ir arī svarīga, lai tiesību akti būtu skaidri un pārskatāmi.

               2.Komisija 1987. gada 1. aprīlī nolēma
                  1
                sniegt rīkojumus saviem darbiniekiem, ka visiem tiesību aktiem jābūt kodificētiem ne vēlāk kā pēc desmit grozījumiem, uzsverot, ka šī ir minimālā prasība un ka struktūrām jācenšas kodificēt pat īsākos laika posmos tekstus par kuriem tās ir atbildīgas, lai nodrošinātu, ka noteikumi ir skaidri un viegli saprotami.

               3.Edinburgas Eiropadomes (1992. g. decembris) prezidentūras secinājumi to apstiprināja
                  2
               , uzsverot kodifikācijas nozīmi, jo tā nodrošina piemērojamo tiesību skaidrību attiecībā uz to, kādas tiesības attiecīgam jautājumam piemērojamas attiecīgajā laikā.

               Kodifikācija jāveic pilnīgā atbilstībā normālajai procedūrai Savienības tiesību aktu pieņemšanai.

               4.Šī priekšlikuma mērķis ir uzņemties Eiropas Parlamenta un Padomes 2002. gada 16. decembra Regulas (EK) Nr. 91/2003 par dzelzceļa transporta statistiku
                  3
                kodifikāciju. Jaunā regula pārņems dažādos tajā ietvertos tiesību aktus
                  4
               , pilnībā saglabājot kodificēto tiesību aktu saturu. Vienlaikus ir nepieciešams minētās regulas 4. panta 5. punktā ieviest grozījumu pēc būtības. Līdz ar to priekšlikums tiek iesniegts pārstrādātā formā.

               5.Pārstrādātais priekšlikums tika izstrādāts pamatojoties uz iepriekšēju Regulas (EK) Nr. 91/2003 un tās grozošo tiesību aktu konsolidāciju 24 oficiālajās valodās, ko veica Eiropas Savienības Publikāciju birojs ar datu apstrādes sistēmas palīdzību. Ja pantiem ir piešķirti jauni numuri, atbilstību veco un jauno numuru starpā parāda tabulā, kas atrodas pārstrādātās regulas X pielikumā.

               ê 91/2003

               2017/0146 (COD)

               Priekšlikums

               EIROPAS PARLAMENTA UN PADOMES REGULA

               par dzelzceļa transporta statistiku (pārstrādāta redakcija)

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 338. panta 1. punktu,

               ņemot vērā Eiropas Komisijas priekšlikumu,

               pēc leģislatīvā akta projekta nosūtīšanas valstu parlamentiem,

               ņemot vērā Eiropas Ekonomikas un sociālo lietu komitejas atzinumu
                  5
               ,

               saskaņā ar parasto likumdošanas procedūru,

               tā kā:

               ò jauns

               (1)Eiropas Parlamenta un Padomes Regula (EK) Nr. 91/2003
                  6
                ir vairākkārt būtiski grozīta
                  7
               . Tā kā ir jāizdara turpmāki grozījumi, skaidrības labad minētā direktīva būtu jāpārstrādā.

               ê 91/2003 1. apsvērums (pielāgots)

               (2)Dzelzceļš ir svarīga Ö Savienības Õ transporta tīkla daļa.

               ê 2016/2032 2. apsvērums

               (3)Statistika par kravu un pasažieru pārvadājumiem pa dzelzceļu ir nepieciešama, lai Komisija varētu uzraudzīt un attīstīt kopējo transporta politiku, kā arī transporta elementus politikai, kas attiecas uz reģioniem un uz Eiropas komunikāciju tīkliem.

               ê 2016/2032 3. apsvērums

               (4)Statistika par dzelzceļa drošību ir arī vajadzīga, lai Komisija varētu sagatavot un uzraudzīt Savienības pasākumus transporta drošības jomā. Eiropas Savienības Dzelzceļu aģentūra vāc datus par negadījumiem saskaņā ar Eiropas Parlamenta un Padomes Direktīvas 2004/49/EK
                  8
                I pielikumu attiecībā uz kopīgiem drošības rādītājiem un kopīgām metodēm negadījumos radušos zaudējumu aprēķināšanai.

               ê 91/2003 4. apsvērums (pielāgots)

               (5)Ö Savienības līmeņa Õ statistika par dzelzceļa transportu ir arī vajadzīga, lai izpildītu pārraudzības uzdevumus, kas paredzēti Eiropas Parlamenta un Padomes Direktīvas 2012/34/ES
                  9
                15. pantā.

               ê 91/2003 5. apsvērums (pielāgots)

               (6)Ö Savienības līmeņa Õ statistika par visiem pārvadājumu veidiem jāvāc saskaņā ar vienotiem jēdzieniem un standartiem, lai sasniegtu pilnīgāko pielietojamo salīdzināmību starp pārvadājuma veidiem.

               ê 2016/2032 4. apsvērums

               (7)Ir svarīgi izvairīties no darba dublēšanās un optimāli izmantot esošo informāciju, kuru iespējams lietot statistikas vajadzībām. Šajā sakarā un lai Savienības pilsoņiem un citām ieinteresētām personām sniegtu viegli pieejamu un lietderīgu informāciju par dzelzceļa pārvadājumu drošību un dzelzceļa sistēmas, tostarp dzelzceļa infrastruktūras, savstarpēju izmantojamību, starp Komisijas dienestiem un attiecīgajām vienībām, tostarp starptautiskā līmenī, būtu jānoslēdz atbilstīgi sadarbības nolīgumi par statistikas pasākumiem.

               ê 2016/2032 6. apsvērums

               (8)Sagatavojot Eiropas statistiku, būtu jānodrošina līdzsvars starp lietotāju vajadzībām un slogu respondentiem.

               ê 2016/2032 8. apsvērums

               (9)Ziņojumā Eiropas Parlamentam un Padomei par pieredzi, ko tā guvusi, piemērojot Regulu (EK) Nr. 91/2003, Komisija minēja to, ka ilgtermiņa norišu dēļ var nākties atteikties no datiem vai vienkāršot datus, ko jau vāc saskaņā ar minēto regulu, un ka mērķis ir samazināt datu nosūtīšanas periodu gada datiem par dzelzceļa pasažieriem. Komisijai būtu jāturpina regulāri sniegt ziņojumus par šīs regulas īstenošanu.

               ê 91/2003 7. apsvērums

               (10)To publisko un privāto dzelzceļa uzņēmumu kopesamība, kuri veic darbību komerciālā dzelzceļa tirgū, nosaka vajadzību pēc skaidri noteiktiem statistikas datiem, kuru sniegšana jāveic visiem dzelzceļa uzņēmumiem un izplatīšana — Eiropas Kopienu Statistikas birojam.

               ê 91/2003 8. apsvērums (pielāgots)

               (11)Saskaņā ar Līguma Ö par Eiropas Savienību Õ 5. pantā noteikto subsidiaritātes principu, tādu kopēju statistikas standartu ieviešana, kas ļautu saskaņotu datu izveidi, ir darbība, ko var efektīvi veikt vienīgi Ö Savienības Õ līmenī. Par oficiālās statistikas izveidi atbildīgu organizāciju un iestāžu vadībā šādi standarti jāīsteno visās dalībvalstīs.

               ê 91/2003 9. apsvērums

               (12)Eiropas Parlamenta un Padomes Regula 223/2009
                  10
                paredz pamatprincipu kopumu attiecībā uz noteikumiem, kas izklāstīti šajā regulā.

               ê 2016/2032 10. apsvērums (pielāgots)

               (13)Lai atspoguļotu jaunas norises dalībvalstīs, vienlaikus visā Savienībā nodrošinot dzelzceļa pārvadājumu un dzelzceļa drošības datu saskaņotu vākšanu, un lai saglabātu dalībvalstu nosūtīto datu augstu kvalitāti, Komisijai būtu jādeleģē pilnvaras saskaņā ar Līguma Ö par Eiropas Savienības darbību Õ 290. pantu attiecībā uz šīs Regulas grozīšanu, lai pielāgotu tehniskās definīcijas un paredzētu papildu tehniskās definīcijas. Ir īpaši būtiski, lai Komisija, veicot sagatavošanas darbus, rīkotu atbilstīgas apspriešanās, tostarp ekspertu līmenī, un lai minētās apspriešanās tiktu rīkotas saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu
                  11
               . Jo īpaši, lai deleģēto aktu sagatavošanā nodrošinātu vienlīdzīgu dalību, Eiropas Parlaments un Padome visus dokumentus saņem vienlaicīgi ar dalībvalstu ekspertiem, un minēto iestāžu ekspertiem ir sistemātiska piekļuve Komisijas ekspertu grupu sanāksmēm, kurās notiek deleģēto aktu sagatavošana.

               ê 2016/2032 11. apsvērums

               (14)Komisijai būtu jānodrošina, ka ar minētajiem deleģētajiem aktiem netiek radīts ievērojams papildu slogs dalībvalstīm vai respondentiem.

               ê 2016/2032 12. apsvērums

               (15)Lai nodrošinātu vienādus nosacījumus šīs Regulas īstenošanai, Komisijai būtu jāpiešķir īstenošanas pilnvaras attiecībā uz tās informācijas specifikāciju, kas sniedzama ziņojumiem par rezultātu kvalitāti un salīdzināmību, kā arī kārtību, kādā Komisija (Eurostat) izplata minētos rezultātus. Minētās pilnvaras būtu jāizmanto saskaņā ar Eiropas Parlamenta un Padomes Regulu (ES) Nr. 182/2011
                  12
               .

               ê 2016/2032 13. apsvērums

               (16)Ir notikusi apspriešanās ar Eiropas Statistikas sistēmas komiteju,

               ê 91/2003 (pielāgots)

               IR PIEŅĒMUŠI ŠO REGULU.

               1. pants

               Mērķis

               Šīs regulas mērķis ir izveidot kopējus noteikumus dzelzceļa transporta statistikas izveidei Ö Savienības līmenī Õ.

               2. pants

               Darbības joma

               Šī regula attiecas uz visiem dzelzceļiem Ö Savienībā Õ. Katra dalībvalsts dara zināmu statistiku, kas attiecas uz dzelzceļa transportu attiecīgās valsts teritorijā. Ja dzelzceļa uzņēmums veic darbību vairāk nekā vienā dalībvalstī, attiecīgās valsts iestādes pieprasa uzņēmumam sniegt datus atsevišķi par katru valsti, kurā tas veic darbību, tā, lai varētu sastādīt valsts statistiku.

               Dalībvalstis šīs regulas darbības jomā var neiekļaut:

               a)dzelzceļa uzņēmumus, kas pilnībā vai galvenokārt darbojas rūpniecības vai līdzīgos objektos, tajā skaitā ostās;

               b)dzelzceļa uzņēmumus, kas galvenokārt sniedz vietēja rakstura tūrisma pakalpojumus, piemēram, saglabājamā vēsturiskā tvaika lokomotīvju dzelzceļā.

               3. pants

               Definīcijas

               ê 1192/2003 1. panta 1. punkts (pielāgots)

               1. Šajā regulā ir spēkā šādas definīcijas:

               (1)“ziņotājvalsts” ir dalībvalsts, kas pārsūta datus Statistikas birojam;

               (2)“valsts iestādes” ir valsts statistikas institūti un citas struktūras, kas katrā dalībvalstī atbild par Ö Eiropas Õ statistikas izveidi;

               (3)“dzelzceļš” ir satiksmes līnija, kas izveidota no sliedēm tikai dzelzceļa transportlīdzekļiem;

               (4)“dzelzceļa transportlīdzeklis” ir pārvietojama iekārta, kas pārvietojas tikai pa sliedēm un kas pārvietojas ar savu pašas jaudu (velkošie transportlīdzekļi) vai ko velk cits transportlīdzeklis (pasažieru vagoni, drezīnas piekabes, bagāžas un kravas vagoni);

               (5)“dzelzceļa uzņēmums” ir jebkurš publisks vai privāts uzņēmums, kas sniedz kravu un/vai pasažieru pārvadāšanas pakalpojumus pa dzelzceļu. Uzņēmumi, kuru vienīgā nodarbošanās ir sniegt pakalpojumus pasažieru pārvadāšanai pa metro, tramvaja un/vai vieglā dzelzceļa līnijām, nav iekļauti šīs definīcijas jomā;

               (6)“kravu pārvadāšana pa dzelzceļu” ir kravu pārvietošana no iekraušanas vietas līdz izkraušanas vietai, izmantojot dzelzceļa transportlīdzekļus;

               (7)“pasažieru pārvadāšana pa dzelzceļu” ir pasažieru pārvietošana no iekāpšanas vietas līdz izkāpšanas vietai, izmantojot dzelzceļa transportlīdzekļus. Pasažieru pārvadāšana pa metro, tramvaja un/vai vieglā dzelzceļa līnijām nav iekļauta šīs definīcijas jomā;

               (8)“metro” (arī zināms kā “apakšzemes dzelzceļš” vai “metropolitēns”) ir elektriskais dzelzceļš pasažieru pārvadāšanai ar pārvadājumu jaudu lielam satiksmes apjomam, un tam ir raksturīgas ekskluzīvas ceļa tiesības, vairāku vagonu vilcieni, paātrināšanās līdz lielam ātrumam, ātrs paātrinājums un sarežģīta signalizācija, kā arī pārbrauktuvju neesamība, lai nodrošinātu ļoti biežu vilcienu kursēšanu un augstu perona noslodzi. Metro ir arī raksturīgas tuvu novietotas stacijas, parasti tas nozīmē 700 līdz 1 200 metru attālumu starp stacijām. “Liels ātrums” ir tāds salīdzinājumā ar tramvajiem, un ar to šeit saprot apmēram 30 līdz 40 km/h īsākos attālumos un 40 līdz 70 km/h garākos attālumos;

               (9)“tramvajs” ir pasažieru transportlīdzeklis, kas izveidots tā, lai sasēdinātu tajā vairāk nekā deviņas personas (tajā skaitā vadītāju), kas ir pieslēgts pie elektrības vadiem vai ko ar dzinējspēku apgādā dīzeļdzinējs un kas pārvietojas pa sliedēm;

               (10)“vieglais dzelzceļš” ir dzelzceļš pasažieru pārvadāšanai, kam bieži izmanto ar elektrību darbināmus vagonus, kas pārvietojas pa sliedēm un kas darbojas pa vienam vai mazos vilcienos uz fiksētām divsliežu līnijām. Attālums starp stacijām/pieturvietām parasti ir mazāks nekā 1 200 metri. Salīdzinot ar metro, vieglais dzelzceļš ir vieglāk būvēts, ir konstruēts zemākam satiksmes apjomam, un parasti pa to pārvietojas ar mazākiem ātrumiem. Dažreiz ir grūti precīzi nodalīt vieglā dzelzceļa līnijas un tramvaja līnijas; tramvaja līnijas, galvenokārt, nav nodalītas no ceļu satiksmes, turpretī vieglā dzelzceļa līnijas var būt nodalītas no citām sistēmām;

               (11)“iekšzemes pārvadājumi” ir pārvadājumi pa dzelzceļu starp divām vietām (iekraušanas/iekāpšanas vieta un izkraušanas/izkāpšanas vieta), kas atrodas ziņotājvalstī. Tie var ietvert tranzītu caur citu valsti;

               (12)“starptautiskie pārvadājumi” ir pārvadājumi pa dzelzceļu starp vietu (iekraušanas/iekāpšanas vai izkraušanas/izkāpšanas vieta) ziņotājvalstī un vietu (iekraušanas/iekāpšanas vai izkraušanas/izkāpšanas vieta) citā valstī;

               (13)“tranzīts” ir pārvadājumi pa dzelzceļu caur ziņotājvalsti starp divām vietām (iekraušanas/iekāpšanas vieta un izkraušanas/izkāpšanas vieta), kas atrodas ārpus ziņotājvalsts. Transporta darbības, kas ietver kravu/pasažieru iekraušanu/iekāpšanu vai izkraušanu/izkāpšanu no cita transporta veida vai citā transporta veidā uz ziņotājvalsts robežas, neuzskata par tranzītu;

               (14)“dzelzceļa pasažieris” ir jebkura persona, kas veic braucienu pa dzelzceļu, izņemot vilciena apkalpes locekļus. Negadījumu statistikā ieskaita pasažierus, kas cenšas iekāpt vilcienā, kas kustas, vai izkāpt no tā;

               (15)“pasažieru skaits” ir dzelzceļa pasažieru veikto braucienu skaits, kur katrs ceļojums ir definēts kā pārvietošanās no iekāpšanas vietas līdz izkāpšanas vietai ar pārsēšanos no viena dzelzceļa transportlīdzeklī citā vai bez tās. Ja pasažieri izmanto vairāk nekā viena dzelzceļa uzņēmuma pakalpojumus, ja iespējams, viņus Ö nepieskaita Õ vairāk nekā vienu reizi;

               (16)“pasažierkilometrs” ir mērvienība, kas atspoguļo viena pasažiera pārvešanu viena kilometra attālumā pa dzelzceļu. Jāņem vērā tikai attālums, kas veikts ziņotājvalsts teritorijā;

               (17)“svars” ir kravu daudzums tonnās (1 000 kilogrami). Svaram, kas jāņem vērā, pieskaita papildus pārvesto kravu svaram, iepakojuma svaru un konteineru, maināmo virsbūvju, paliktņu, kā arī to autotransporta līdzekļu svaru, ko kombinētā transporta darbību gaitā pārvadā pa dzelzceļu. Ja kravas pārvadā, izmantojot vairāk nekā viena dzelzceļa uzņēmuma pakalpojumus, ja iespējams, šo kravu svaru Ö nepieskaita Õ vairāk nekā vienu reizi;

               (18)“tonnkilometri” ir kravu pārvadāšanas mērvienība, kas atspoguļo vienas kravas tonnas (1 000 kilogrami) pārvešanu viena kilometra attālumā pa dzelzceļu. Jāņem vērā tikai attālums, kas veikts ziņotājvalsts teritorijā;

               (19)“vilciens” ir viens vai vairāki dzelzceļa transportlīdzekļi, ko velk viena vai vairākas lokomotīves vai drezīnas, vai viena drezīna, kas veic ceļu viena pati un kas pārvietojas ar attiecīgu numuru vai īpašu apzīmējumu no noteikta sākumpunkta līdz noteiktam beigu punktam. Vienu lokomotīvi, Ö tas ir Õ, lokomotīvi, kas veic ceļu viena pati, neuzskata par sastāvu;

               (20)“vilcienkilometrs” ir mērvienība, kas atspoguļo vilciena pārvietošanos par vienu kilometru. Attālums, ko izmanto, ir attālums, kas faktiski veikts, ja tas zināms; citos gadījumos izmanto standarta tīkla attālumu no sākuma punkta līdz galamērķa punktam. Jāņem vērā tikai attālums, kas veikts ziņotājvalsts teritorijā;

               (21)“sūtījums ar pilnīgi piekrautu vilcienu” ir jebkurš sūtījums, kas iekrauts vienā vai vairākos vagonos, kurus vienā laikā transportē viens nosūtītājs vienā stacijā un kurus sūta tālāk bez izmaiņām vilciena sastāvā uz viena kravas saņēmēja adresi vienā galamērķa stacijā;

               (22)“sūtījums ar pilnīgi piekrautu vagonu” ir jebkurš sūtījums, kuram ir nepieciešama ekskluzīva (visa) vagona izmantošana neatkarīgi no tā, vai visa kravnesība ir izmantota vai ne;

               (23)“LES (20 pēdu ekvivalenta mērvienība)” ir standarta vienība, kurai par pamatu ir 20 pēdu garš (6,10 metri) ISO konteiners, ko izmanto kā satiksmes plūsmu vai pārvadājumu jaudu statistikas mērvienību. Viens standarta 40′ ISO 1. sērijas konteiners atbilst 2 LES konteineriem. Maināmās virsbūves, kas mazākas par 20 pēdām, atbilst 0,75 LES, tās, kas ir no 20 pēdām līdz 40 pēdām lielas, — 1,5 LES, un tās, kas ir lielākas nekā 40 pēdas, — 2,25 LES.

               ê 2016/2032 1. panta 1. punkta b) apakšpunkts

               2. Komisija tiek pilnvarota pieņemt deleģētos aktus saskaņā ar 10. pantu attiecībā uz šā panta grozīšanu, lai pielāgotu tehniskās definīcijas, kas noteiktas 1. punkta 8), 9), 10), 21), 22) un 23) apakšpunktā, un lai paredzētu papildu tehniskās definīcijas, kad tas vajadzīgs, lai ņemtu vērā jaunas norises, kuru dēļ nepieciešams konkrētā līmenī definēt tehniskas detaļas, lai nodrošinātu statistikas saskaņošanu.

               Īstenojot minētās pilnvaras, Komisija nodrošina, ka deleģētie akti nerada ievērojamu papildu slogu dalībvalstīm vai respondentiem. Turklāt Komisija pienācīgi pamato minētajos deleģētajos aktos paredzētās statistikas darbības, vajadzības gadījumā izmantojot izmaksu lietderības izvērtējumu, tostarp respondentiem uzliktā sloga un izstrādes izmaksu novērtējumu, kā noteikts Regulas (EK) Nr. 223/2009 14. panta 3. punkta c) apakšpunktā. Šī regula uzliek saistības kopumā un ir tieši piemērojama visās dalībvalstīs.

               ê 91/2003

               4. pants

               Datu vākšana

               1. Statistika, kas jāsavāc, ir norādīta šīs regulas pielikumos. Tie attiecas uz šādiem datu veidiem:

               a)ikgadēju statistiku par kravu pārvadājumiem — sīki izstrādāts ziņojums (I pielikums);

               b)ikgadēju statistiku par pasažieru pārvadājumiem — sīki izstrādāts ziņojums (II pielikums);

               c)ceturkšņa statistiku par kravu un pasažieru pārvadājumiem (III pielikums);

               d)reģionālu statistiku par kravu un pasažieru pārvadājumiem (IV pielikums);

               e)statistiku par satiksmes plūsmām pa dzelzceļa tīklu (V pielikums).

               ê 2016/2032 1. panta 2. punkta b) apakšpunkts

               2. Dalībvalstis saskaņā ar I un II pielikumu sniedz datus par uzņēmumiem, kuru:

               a)kopējais kravu pārvadājumu apjoms ir vismaz 200 000 000 tonnkilometru vai vismaz 500 000 tonnu;

               b)kopējais pasažieru pārvadājumu apjoms ir vismaz 100 000 000 pasažierkilometru.

               Par uzņēmumiem, kuri nesasniedz a) un b) apakšpunktā minētās robežvērtības, ziņojumu sniegšana saskaņā ar I un II pielikumu ir fakultatīva.

               ê 2016/2032 1. panta 2. punkta c) apakšpunkts

               3. Dalībvalstis saskaņā ar VIII pielikumu sniedz kopējos datus par uzņēmumiem, kuri nesasniedz 2. punktā minētās robežvērtības, ja minētie dati nav paziņoti saskaņā ar I un II pielikumu, kā noteikts VIII pielikumā.

               ê 91/2003

               4. Šajā regulā preces klasificē saskaņā ar VI pielikumu. Bīstamas kravas papildus klasificē saskaņā ar VII pielikumu.

               ê 219/2009 1. pants un Pielikuma 4. punkta 4. apakšpunkts

               5. Komisija var pielāgot pielikumu saturu. Šos pasākumus, kas ir paredzēti, lai grozītu nebūtiskus šīs regulas elementus, pieņem saskaņā ar 11. panta 3. punktā minēto regulatīvo kontroles procedūru.

               ê 91/2003

               5. pants

               Datu avoti

               1. Dalībvalsts izraugās publisku vai privātu organizāciju dalībai to datu vākšanā, kas vajadzīgi saskaņā ar šo regulu.

               2. Vajadzīgos datus var iegūt, izmantojot jebkādu kombināciju no šādiem avotiem:

               a)obligātiem apsekojumiem;

               ê 2016/2032 1. panta 3. punkts

               b)administratīviem datiem, tostarp datiem, ko savākušas pārvaldes iestādes, jo īpaši dzelzceļa kravu pārvadājumu pavadzīmēm, ja tās pieejamas;

               ê 91/2003 (pielāgots)

               c)statistiskā novērtējuma procedūrām;

               d)datiem, ko sniedz profesionālās organizācijas dzelzceļa nozarē;

               e)ad hoc pētījumiem.

               3. Valstu iestādes veic pasākumus, lai koordinētu izmantotos datu avotus un lai nodrošinātu tās statistikas kvalitāti, ko pārsūta Statistikas birojam.

               6. pants

               Statistikas pārsūtīšana Statistikas birojam

               1. Dalībvalstis pārsūta Statistikas birojam 4. pantā minēto statistiku.

               2. Kārtību 4. pantā minētās statistikas pārsūtīšanai nosaka saskaņā ar Ö pārbaudes Õ procedūru, kas minēta 11. panta 2. punktā.

               ê 2016/2032 1. panta 4. punkts

               7. pants

               Izplatīšana

               Statistiku, kas balstīta uz I līdz V un VIII pielikumā norādītajiem datiem, izplata Komisija (Eurostat).

               Komisija pieņem īstenošanas aktus, ar kuriem paredz rezultātu izplatīšanas kārtību. Minētos īstenošanas aktus pieņem saskaņā ar 11. panta 2. punktā minēto pārbaudes procedūru.

               ê 91/2003

               8. pants

               Statistikas kvalitāte

               1. Lai palīdzētu dalībvalstīm statistikas kvalitātes uzturēšanā dzelzceļa transporta jomā, Statistikas birojs izstrādā un publicē metodiskus ieteikumus. Šajos ieteikumos ņem vērā valstu iestāžu, dzelzceļa uzņēmumu un dzelzceļa nozares profesionālo organizāciju paraugprakses.

               ê 2016/2032 1. panta 5. punkta a) apakšpunkts

               2. Dalībvalstis veic visus vajadzīgos pasākumus, lai nodrošinātu nosūtīto datu kvalitāti.

               ê 91/2003

               3. Statistikas datu kvalitāti vērtē Statistikas birojs. Šim nolūkam pēc Statistikas biroja pieprasījuma dalībvalstis sniedz informāciju par metodēm, kas izmantotas statistikas izveidē.

               ê 2016/2032 1. panta 5. punkta b) apakšpunkts

               4. Piemērojot šo regulu, kvalitātes kritēriji, kas jāpiemēro nosūtāmajiem datiem, ir Regulas (EK) Nr. 223/2009 12. panta 1. punktā minētie kritēriji.

               5. Komisija pieņem īstenošanas aktus, precizējot sīki izstrādātu kārtību, struktūru, periodiskumu un salīdzināmības elementus standarta kvalitātes ziņojumiem. Minētos īstenošanas aktus pieņem saskaņā ar 11. panta 2. punktā minēto pārbaudes procedūru.

               ê 2016/2032 1. panta 6. punkts

               9. pants

               Īstenošanas ziņojumi

               Pēc apspriešanās ar Eiropas Statistikas sistēmas komiteju Komisija līdz 2020. gada 31. decembrim un pēc tam ik pēc četriem gadiem iesniedz Eiropas Parlamentam un Padomei ziņojumu par šīs regulas īstenošanu un par nākotnē iespējamām norisēm.

               Minētajā ziņojumā Komisija ņem vērā dalībvalstu sniegto attiecīgo informāciju par nosūtīto datu kvalitāti, izmantotajām datu vākšanas metodēm un informāciju par iespējamiem uzlabojumiem un par lietotāju vajadzībām.

               Minētajā ziņojumā jo īpaši:

               a)izvērtē Savienības, dalībvalstu un statistikas datu sniedzēju un lietotāju ieguvumus no sagatavotās statistikas salīdzinājumā ar tās izmaksām;

               b)novērtē nosūtīto datu kvalitāti, izmantotās datu vākšanas metodes un sagatavotās statistikas kvalitāti.

               ê 2016/2032 1. panta 7. punkts

               10. pants

               Deleģēšanas īstenošana

               1. Pilnvaras pieņemt deleģētos aktus Komisijai piešķir, ievērojot šajā pantā izklāstītos nosacījumus.

               2. Pilnvaras pieņemt 3. panta 2. punktā minētos deleģētos aktus Komisijai piešķir uz piecu gadu laikposmu no 2016. gada 13. decembra. Komisija sagatavo ziņojumu par pilnvaru deleģēšanu vēlākais deviņus mēnešus pirms piecu gadu laikposma beigām. Pilnvaru deleģēšana tiek automātiski pagarināta uz tāda paša ilguma laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra laikposma beigām.

               3. Eiropas Parlaments vai Padome jebkurā laikā var atsaukt 3. panta 2. punktā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus.

               4. Pirms deleģēta akta pieņemšanas Komisija apspriežas ar ekspertiem, kurus katra dalībvalsts iecēlusi saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu.

               5. Tiklīdz Komisija pieņem deleģētu aktu, tā par to paziņo vienlaikus Eiropas Parlamentam un Padomei.

               6. Saskaņā ar 3. panta 2. punktu pieņemts deleģētais akts stājas spēkā tikai tad, ja divos mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas šo laikposmu pagarina par diviem mēnešiem.

               ê 2016/2032 1. panta 8. punkts

               11. pants

               Komiteju procedūra

               1. Komisijai palīdz Eiropas Statistikas sistēmas komiteja, kas izveidota ar Regulu (EK) Nr. 223/2009. Minētā komiteja ir komiteja Regulas (ES) Nr. 182/2011 nozīmē.

               2. Ja ir atsauce uz šo punktu, piemēro Regulas (ES) Nr. 182/2011 5. pantu.

               ê

               12. pants

               Atcelšana

               Regulu (EK) Nr. 91/2003 atceļ.

               Atsauces uz atcelto regulu uzskata par atsaucēm uz šo regulu, un tās lasa saskaņā ar atbilstības tabulu X pielikumā.

               ê 91/2003

               13. pants

               Spēkā stāšanās

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama dalībvalstīs saskaņā ar Līgumiem.

               Briselē,

                  Eiropas Parlamenta vārdā –
                        Padomes vārdā –

                  priekšsēdētājs
                        priekšsēdētājs

                     (1)
                  COM(87) 868 PV.

                     (2)
                  Skat. Secinājumu A daļas 3. pielikumu.

                     (3)
                  Iekļauts likumdošanas programmā 2017. gadam.

                     (4)
                  Skat. šī priekšlikuma IX pielikumu.

                     (5)
                  OV C […], […], […] lpp.

                     (6)
                  Eiropas Parlamenta un Padomes 2002. gada 16. decembra Regula (EK) Nr. 91/2003 par dzelzceļa transporta statistiku (OV L 14, 21.1.2003., 1. lpp.).

                     (7)
                  Skatīt IX pielikumu.

                     (8)
                  Eiropas Parlamenta un Padomes Direktīva 2004/49/EK (2004. gada 29. aprīlis) par drošību Kopienas dzelzceļos, un par Padomes Direktīvas 95/18/EK par dzelzceļa pārvadājumu uzņēmumu licencēšanu un Direktīvas 2001/14/EK par dzelzceļa infrastruktūras jaudas sadali un maksas iekasēšanu par dzelzceļa infrastruktūras izmantošanu un drošības sertifikāciju grozījumiem (Dzelzceļu drošības direktīva) (OV L 164, 30.4.2004., 44. lpp.).

                     (9)
                  Eiropas Parlamenta un Padomes 2012. gada 21. novembra Direktīva 2012/34/ES, ar ko izveido vienotu Eiropas dzelzceļa telpu (OV L 343, 14.12.2012., 32. lpp.).

                     (10)
                  Eiropas Parlamenta un Padomes 2009. gada 11. marta Regulas (EK) Nr. 223/2009 par Eiropas statistiku un ar ko atceļ Eiropas Parlamenta un Padomes Regulu (EK, Euratom) Nr. 1101/2008 par tādas statistikas informācijas nosūtīšanu Eiropas Kopienu Statistikas birojam, uz kuru attiecas konfidencialitāte, Padomes Regulu (EK) Nr. 322/97 par Kopienas statistiku un Padomes Lēmumu 89/382/EEK, Euratom, ar ko nodibina Eiropas Kopienu Statistikas programmu komiteju (OV L 87, 31.3.2009., 164. lpp.).

                     (11)
                  OV L 123, 12.5.2016., 1. lpp.

                     (12)
                  Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).

    ---documentbreak---

               EIROPAS KOMISIJA
            Briselē, 30.6.2017
            COM(2017) 353 final
            PIELIKUMI
            Priekšlikums
            EIROPAS PARLAMENTA UN PADOMES REGULA
            par dzelzceļa transporta statistiku (pārstrādāta redakcija)

               ê 91/2003

               I PIELIKUMS

                        IKGADĒJĀ STATISTIKA PAR KRAVU PĀRVADĀJUMIEM — SĪKI IZSTRĀDĀTS ZIŅOJUMS

                        Mainīgo lielumu un mērvienību saraksts

                        Pārvadātās kravas

                        –tonnas

                        –tonnkilometri

                        Preču vilcienu kustība

                        –vilcienkilometri

                        Iesaistīto vairākveidu transporta vienību skaits

                        –skaits

                        –20 pēdu ekvivalenta mērvienība (attiecībā uz konteineriem un noņemamām virsbūvēm)

                        Pārskata periods

                        Viens gads

                        Biežums

                        Katrs gads

                        Tabulu saraksts ar sadalījumu katrai tabulai

                        I1 tabula: pārvadātās kravas, pēc satiksmes veida

                        I2 tabula: pārvadātās kravas, pēc preču veida (VI pielikums)

                        I3 tabula: pārvadātās kravas (starptautiskie un tranzīta pārvadājumi), pēc iekraušanas valsts un izkraušanas valsts

                        I4 tabula: pārvadātās kravas, pēc bīstamās kravas kategorijas (VII pielikums)

                        I5 tabula: pārvadātās kravas, pēc sūtījuma veida (nav obligāts)

                        I6 tabula: pārvadātās kravas vairākveidu transporta vienībās, pēc satiksmes veida un pēc transporta vienības veida

                        I7 tabula: vairākveidu transporta vienību ar kravu skaits, pēc satiksmes veida un pēc transporta vienības veida

                        I8 tabula: vairākveidu transporta vienību bez kravas skaits, pēc satiksmes veida un pēc transporta vienības veida

                        I9 tabula: preču vilcienu reisi

                        Datu pārsūtīšanas termiņš

                        Pieci mēneši pēc pārskata perioda beigām

                        Pirmais pārskata periods I1, I2 un I3 tabulai

                        2003

                        Pirmais pārskata periods I4, I5, I6, I7, I8 un I9 tabulai

                        2004

                        Piezīmes

                        1.
                              Satiksmes veidus iedala šādi:

                        –iekšzemes

                        –starptautiski pārvadājumi uz ziņotājvalsti

                        –starptautiski pārvadājumi no ziņotājvalsts

                        –tranzīts

                        2.
                              Sūtījuma veidus var iedalīt šādi:

                        –sūtījums ar pilnīgi piekrautu vilcienu

                        –sūtījums ar pilnīgi piekrautu vagonu

                        –citi veidi

                        3.
                              Transporta vienību veidus iedala šādi:

                        –konteineri un noņemamās virsbūves

                        –puspiekabes (bez pavadības)

                        –ceļu transportlīdzeklis (ar pavadību)

                        4.
                              Attiecībā uz I3 tabulu Statistikas birojs un dalībvalstis var veikt pasākumus ar mērķi veicināt to datu konsolidāciju, kuru izcelsme ir uzņēmumos citās dalībvalstīs, lai nodrošinātu šo datu saskanību.

                        5.
                              Attiecībā uz I4 tabulu dalībvalstis norāda, kuras satiksmes kategorijas, ja tādas ir, nav iekļautas datos.

                        6.
                              Attiecībā uz I2 līdz I8 tabulu, ja pilnīga informācija par tranzīta pārvadājumiem nav pieejama, dalībvalstis ziņo visus pieejamos datus.

               _____________

               ê 2016/2032 1. panta 11. punkts un I pielikums

               II PIELIKUMS

                        IKGADĒJĀ STATISTIKA PAR PASAŽIERU PĀRVADĀJUMIEM – SĪKI IZSTRĀDĀTS ZIŅOJUMS

                        Mainīgo lielumu un mērvienību saraksts

                        Pārvadātie pasažieri

                        –pasažieru skaits

                        –pasažierkilometri

                        Pasažieru vilcienu reisi

                        –vilcienkilometri

                        Pārskata periods

                        Viens gads

                        Biežums

                        Katru gadu

                        Tabulu saraksts ar sadalījumu katrai tabulai

                        II1 tabula: pārvadātie pasažieri pēc satiksmes veida

                        II2 tabula: starptautiski pārvadātie pasažieri, pēc iekāpšanas valsts un pēc izkāpšanas valsts

                        II3 tabula: pasažieru vilcienu kustība

                        Datu pārsūtīšanas termiņš

                        Astoņi mēneši pēc pārskata perioda beigām

                        Pirmais pārskata periods

                        2016

                        Piezīmes

                        1.Satiksmes veidus iedala šādi:

                        –iekšzemes

                        –starptautiski

                        2.II1 un II2 tabulai dalībvalstis sniedz datus, kuros iekļauta informācija par pārdotajām biļetēm ārpus ziņotājvalsts. Šo informāciju var iegūt vai nu tieši no citu valstu valsts iestādēm, vai izmantojot starptautiskas vienošanās par biļešu kompensāciju.

               _____________

               ê 91/2003

               III PIELIKUMS

                        CETURKŠŅA STATISTIKA PAR KRAVU UN PASAŽIERU PĀRVADĀJUMIEM

                        Mainīgo lielumu un mērvienību saraksts

                        Pārvadātās kravas

                        –tonnas

                        –tonnkilometri

                        Pārvadātie pasažieri

                        –pasažieru skaits

                        –pasažierkilometri

                        Pārskata periods

                        Viens ceturksnis

                        Biežums

                        Katrs ceturksnis

                        Tabulu saraksts ar sadalījumu katrai tabulai

                        III1 tabula: pārvadātās kravas

                        III2 tabula: pārvadātie pasažieri

                        Datu pārsūtīšanas termiņš

                        Trīs mēneši pēc pārskata perioda beigām

                        Pirmais pārskata periods

                        2004. gada pirmais ceturksnis

                        Piezīmes

                        1.
                              Attiecībā uz III1 un III2 tabulu var ziņot, pamatojoties uz provizoriskajiem datiem, tajā skaitā uz novērtējumiem. Attiecībā uz III2 tabulu dalībvalstis var sniegt datus, kas balstīti uz pārdotajām biļetēm ziņotājvalstī vai uz jebkādu citu pieejamu avotu.

                        2.
                              Šo statistiku sniedz par uzņēmumiem, uz kuriem attiecas I un II pielikums.

               _____________

               IV PIELIKUMS

                        REĢIONĀLĀ STATISTIKA PAR KRAVU UN PASAŽIERU PĀRVADĀJUMIEM

                        Mainīgo lielumu un mērvienību saraksts

                        Pārvadātās kravas

                        –tonnas

                        Pārvadātie pasažieri

                        –pasažieru skaits

                        Pārskata periods

                        Viens gads

                        Biežums

                        Katri pieci gadi

                        Tabulu saraksts ar sadalījumu katrai tabulai

                        IV1 tabula: iekšzemes kravu pārvadājumi pēc iekraušanas reģiona un izkraušanas reģiona (NUTS 2)

                        IV2 tabula: starptautiskie kravu pārvadājumi pēc iekraušanas un izkraušanas reģiona (NUTS 2)

                        IV3 tabula: iekšzemes pasažieru pārvadājumi pēc iekāpšanas reģiona un izkāpšanas reģiona (NUTS 2)

                        IV4 tabula: starptautiskie pasažieru pārvadājumi pēc iekāpšanas reģiona un izkāpšanas reģiona (NUTS 2)

                        Datu pārsūtīšanas termiņš

                        Divpadsmit mēneši pēc pārskata perioda beigām

                        Pirmais pārskata periods

                        2005

                        Piezīmes

                        1.
                              Ja iekraušanas vai izkraušanas vieta (IV1, IV2 tabula) vai iesēšanās vai izkāpšanas vieta (IV3, IV4 tabula) ir ārpus Eiropas Ekonomikas zonas, dalībvalstis ziņo tikai valsti.

                        2.
                              Lai palīdzētu dalībvalstīm šo tabulu sagatavošanā, Statistikas birojs nodrošina dalībvalstis ar UIC staciju kodu sarakstu un ar atbilstošajiem NUTS kodiem.

                        3.
                              Attiecībā uz IV3 un IV4 tabulu dalībvalstis var sniegt datus, kas balstīti uz pārdotajām biļetēm vai uz jebkādu citu pieejamu avotu.

                        4.
                              Minēto statistiku sniedz par uzņēmumiem, uz kuriem attiecas I un II pielikums.

               _____________

               V PIELIKUMS

                        STATISTIKA PAR SATIKSMES PLŪSMĀM DZELZCEĻA TĪKLĀ

                        Mainīgo lielumu un mērvienību saraksts

                        Kravu pārvadājumi

                        –vilcienu skaits

                        Pasažieru pārvadājumi

                        –vilcienu skaits

                        Citi (dienesta vilcieni u.c.) (nav obligāts)

                        –vilcienu skaits

                        Pārskata periods

                        Viens gads

                        Biežums

                        Katri pieci gadi

                        Tabulu saraksts ar sadalījumu katrai tabulai

                        V1 tabula: kravu pārvadājumi, pēc tīkla posma

                        V2 tabula: pasažieru pārvadājumi, pēc tīkla posma

                        V3 tabula: citi (dienesta vilcieni u.c.), pēc tīkla posma (nav obligāts)

                        Datu pārsūtīšanas termiņš

                        Astoņpadsmit mēnešus pēc pārskata perioda beigām

                        Pirmais pārskata periods

                        2005

                        Piezīmes

                        1.
                              Dalībvalstis definē tīkla posmu kopu tā, lai vismaz iekļautu Eiropas dzelzceļa tīklu savu valstu teritorijās. Tās Statistikas birojam ziņo

                        –ģeogrāfiskās koordinātas un citus datus, kas vajadzīgi, lai identificētu un atzīmētu kartē katru tīkla posmu, kā arī savienojumus starp posmiem,

                        –informāciju par to vilcienu raksturlielumiem, kas izmanto katru tīkla posmu.

                        2.
                              Katru tīkla posmu, kas ir daļa no Eiropas dzelzceļa tīkla, identificē, izmantojot papildu atribūtu datu ierakstā, lai varētu noteikt plūsmas apjomu Eiropas dzelzceļa tīklā.

               _____________

               ê 1304/2007 3. pants un Pielikums

               VI PIELIKUMS

               NST 2007

                        Nodaļa

                        Apraksts

                        01

                        Lauksaimniecības, medniecības un mežsaimniecības produkti; zivis un citi zvejniecības produkti

                        02

                        Akmeņogles un brūnogles; jēlnafta un dabasgāze

                        03

                        Metālu rūdas un citi ieguves rūpniecības un karjeru izstrādes produkti; kūdra; urāns un torijs

                        04

                        Pārtikas produkti, dzērieni un tabaka

                        05

                        Tekstilpreces un apģērbi; āda un ādas izstrādājumi

                        06

                        Koksne, koksnes un korķa izstrādājumi (izņemot mēbeles); izstrādājumi no salmiem un pīšanas materiāliem; celuloze, papīrs un papīra izstrādājumi; iespieddarbi un ierakstīti informācijas nesēji

                        07

                        Kokss un naftas pārstrādes produkti

                        08

                        Ķīmiskās vielas, ķīmiskie produkti un ķīmiskās šķiedras; gumijas un plastmasas izstrādājumi; kodoldegviela

                        09

                        Citi nemetālu minerālprodukti

                        10

                        Parastie metāli; gatavie metālizstrādājumi, izņemot mehānismus un iekārtas

                        11

                        Iekārtas un aprīkojums, citur neiekļauts; biroju tehnika un datori; elektriskās mašīnas un aparāti, citur neiekļauti; radio, televīzijas un sakaru iekārtas un aprīkojums; medicīnas, precīzijas un optiskie instrumenti; pulksteņi

                        12

                        Transportlīdzekļi

                        13

                        Mēbeles; citas rūpnieciski ražotas preces, citur neiekļautas

                        14

                        Otrreizējās izejvielas; sadzīves atkritumi un citi atkritumi

                        15

                        Pasts, pakas

                        16

                        Iekārtas un materiāli, ko izmanto preču transportēšanā

                        17

                        Preces, ko pārvieto mājsaimniecības un biroja pārcelšanās gadījumā; bagāža, ko transportē atsevišķi no pasažieriem; mehāniskie transportlīdzekļi, ko pārvieto uz remonta vietu; citas preces, kas nav tirdzniecības apritē un nav citur iekļautas

                        18

                        Preces, kas iedalītas grupās: vairāku tādu preču grupu salikums, kuras pārvadā kopā

                        19

                        Nenosakāmas preces: preces, kuras kāda iemesla dēļ nav identificējamas un tādēļ tās nevar iedalīt atsevišķās grupās no 01 līdz 16

                        20

                        Citas citur neiekļautas preces

               _____________

               ê 91/2003

               VII PIELIKUMS

               BĪSTAMU KRAVU KLASIFIKĀCIJA

               1.
                     Sprāgstvielas

               2.
                     Saspiestas, sašķidrinātas vai spiediena iedarbībā izšķīdinātas gāzes

               3.
                     Uzliesmojoši šķidrumi

               4.1.
                     Uzliesmojošas cietas vielas

               4.2.
                     Vielas, kas var pašuzliesmoties

               4.3.
                     Vielas, kas, saskaroties ar ūdeni, izdala uzliesmojošas gāzes

               5.1.
                     Oksidējošas vielas

               5.2.
                     Organiskie peroksīdi

               6.1.
                     Toksiskas vielas

               6.2.
                     Vielas, kas var izraisīt inficēšanos

               7.
                     Radioaktīvs materiāls

               8.
                     Kodīgas vielas

               9.
                     Dažādas bīstamas vielas

               Piezīme:

               Šīs kategorijas ir tās, kas definētas Bīstamu kravu starptautisko dzelzceļa pārvadājumu noteikumos (parasti zināmi kā RID), kas pieņemti saskaņā ar Eiropas Parlamenta un Padomes Direktīvu 2008/68/EK
                  1
               .

               _____________

               ê 2016/2032 1. panta 12. punkts un II pielikums

               VIII PIELIKUMS

                        VIII.1 tabula

                        KRAVU PĀRVADĀJUMU AKTIVITĀTES LĪMENIS

                        Mainīgo lielumu un mērvienību saraksts

                        Pārvadātās kravas

                        –kopējais apjoms (tonnās)

                        –kopējais apjoms (tonnkilometros)

                        Kravas vilcienu kustība

                        –kopējais apjoms (vilcienkilometros)

                        Pārskata periods

                        Viens gads

                        Biežums

                        Katru gadu

                        Datu pārsūtīšanas termiņš

                        Pieci mēneši pēc pārskata perioda beigām

                        Pirmais pārskata periods

                        2017

                        Piezīmes

                        Tikai uzņēmumiem, kuru kopējais kravas pārvadājumu apjoms ir mazāks par 200 miljoniem tonnkilometru un mazāks par 500 000 tonnu un kuri neziņo saskaņā ar I pielikumu (sīki izstrādāts ziņojums).

                        VIII.2 tabula

                        PASAŽIERU PĀRVADĀJUMU AKTIVITĀTES LĪMENIS

                        Mainīgo lielumu un mērvienību saraksts

                        Pārvadātie pasažieri

                        –pasažieru kopskaits

                        –kopējais apjoms (pasažierkilometros)

                        Pasažieru vilcienu kustība

                        –kopējais apjoms (vilcienkilometros)

                        Pārskata periods

                        Viens gads

                        Biežums

                        Katru gadu

                        Datu pārsūtīšanas termiņš

                        Astoņi mēneši pēc pārskata perioda beigām

                        Pirmais pārskata periods

                        2017

                        Piezīmes

                        Tikai uzņēmumiem, kuru kopējais pasažieru pārvadājumu apjoms ir mazāks par 100 miljoniem pasažierkilometru un kuri neziņo saskaņā ar II pielikumu (sīki izstrādāts ziņojums).

               _____________

               é

               IX PIELIKUMS

               Atceltā regula ar tajā secīgi veikto grozījumu sarakstu

                        Eiropas Parlamenta un Padomes Regula (EK) Nr. 91/2003
                           (OV L 14, 21.1.2003., 1. lpp.)

                        Komisijas Regula (EK) Nr. 1192/2003
                           (OV L 167, 4.7.2003., 13. lpp.)

                        Komisijas Regula (EK) Nr. 1304/2007
                           (OV L 290, 8.11.2007., 14. lpp.)

                        tikai 3. pants

                        Eiropas Parlamenta un Padomes Regula (EK) Nr. 219/2009
                           (OV L 87, 31.3.2009., 109. lpp.)

                        tikai pielikuma 4. panta 4. punkts

                        Eiropas Parlamenta un Padomes Regula (ES) Nr. 2016/2032
                           (OV L 317, 23.11.2016., 105. lpp.)

               _____________

               é

               X PIELIKUMS

               Atbilstības tabula

                        Regula (EK) Nr. 91/2003

                        Šī regula

                        1., 2. un 3. pants

                        1., 2. un 3. pants

                        4. pants, 1. punkts, ievadvārdi

                        4. pants, 1. punkts, ievadvārdi

                        4. pants, 1. punkts, a) apakšpunkts

                        4. pants, 1. punkts, a) apakšpunkts

                        4. pants, 1. punkts, c) apakšpunkts

                        4. pants, 1. punkts, b) apakšpunkts

                        4. pants, 1. punkts, e) apakšpunkts

                        4. pants, 1. punkts, c) apakšpunkts

                        4. pants, 1. punkts, f) apakšpunkts

                        4. pants, 1. punkts, d) apakšpunkts

                        4. pants, 1. punkts, g) apakšpunkts

                        4. pants, 1. punkts, e) apakšpunkts

                        4. pants, 2, 3. un 4. punkts

                        4. pants, 2, 3. un 4. punkts

                        4. pants, 5. punkts

                        –

                        5., 6. un 7. pants

                        5., 6. un 7. pants

                        8. pants, 1. punkts

                        8. pants, 1. punkts

                        8. pants, 1a. punkts

                        8. pants, 2. punkts

                        8. pants, 2. punkts

                        8. pants, 3. punkts

                        8. pants, 3. punkts

                        8. pants, 4. punkts

                        8. pants, 4. punkts

                        8. pants, 5. punkts

                        9., 10. un 11. pants

                        9., 10. un 11. pants

                        –

                        12. pants

                        13. pants

                        13. pants

                        A pielikums

                        I pielikums

                        C pielikums

                        II pielikums

                        E pielikums

                        III pielikums

                        F pielikums

                        IV pielikums

                        G pielikums

                        V pielikums

                        J pielikums

                        VI pielikums

                        K pielikums

                        VII pielikums

                        L pielikums

                        VIII pielikums

                        –

                        IX pielikums

                        –

                        X pielikums

               ______________

                     (1)
                  Eiropas Parlamenta un Padomes 2008. gada 24. septembra Direktīva 2008/68/EK par bīstamo kravu iekšzemes pārvadājumiem (OV L 260, 30.9.2008., 13. lpp.).


title: Priekšlikums Padomes regula par tādas gaļas tirdzniecību, kas iegūta no liellopiem, kuru vecums nepārsniedz divpadsmit mēnešus

text:
Svarīgs juridisks paziņojums

|

52006PC0487

	[pic] | EIROPAS KOPIENU KOMISIJA |Briselē, 8.9.2006COM(2006) 487 galīgā redakcija2006/0162 (CNS)PriekšlikumsPADOMES REGULApar tādas gaļas tirdzniecību, kas iegūta no liellopiem, kuru vecums nepārsniedz divpadsmit mēnešus(iesniegusi Komisija)PASKAIDROJUMA RAKSTSI – KontekstsTādas liellopu gaļas ražošana un tirdzniecība, kas iegūta no lopiem, kuru vecums nepārsniedz divpadsmit mēnešus, katrā dalībvalstī ir atšķirīga.Pastāv divi galvenie liellopu gaļas ražošanas pamatveidi. Saskaņā ar pirmo dzīvniekus baro galvenokārt ar pienu un piena produktiem un nokauj, līdz tie sasniedz astoņus mēnešus vecumu, visbiežāk —sešu līdz septiņu mēnešu vecumā. Otrajā gadījumā dzīvniekus baro gandrīz vienīgi ar graudiem — galvenokārt kukurūzu —, ko papildina ar dažiem lopbarības veidiem, un nokauj sākot no desmit mēnešu vecuma.Pirmais gaļas ražošanas veids pazīstams gandrīz visās dalībvalstīs, taču īpaši tas attīstīts piecās (Francijā, Itālijā, Nīderlandē, Beļģijā un Vācijā). Turpretim otrais pazīstams un attīstīts tikai nelielā daļā dalībvalstu — galvenokārt Nīderlandē, Dānijā un Spānijā.Gaļu, kas ražota saskaņā ar šiem abiem veidiem, var laist apgrozībā ar atšķirīgiem nosaukumiem. Taču vairumā gadījumu to dara tikai ar vienu nosaukumu, tā tas notiek vismaz galvenajos patēriņa tirgos Kopienā. Parasti nav nekādas norādes ne par dzīvnieku barības veidu, ne par to kaušanas vecumu.Pieredze rāda, ka šāda prakse traucē tirdzniecību un veicina negodīgas konkurences apstākļu attīstību. Tādējādi tā tieši ietekmē kopējā tirgus izveidi un darbību. Jo ir konstatēts, ka, izvedot gaļu no lopkautuvēm, cenu starpība starp gaļu, kas iegūta no dzīvniekiem, kuri baroti ar vienu vai otru minēto barības veidu, ir divi līdz divarpus euro par kilogramu.Turklāt šī prakse patērētājam var radīt neskaidrības, jo var to maldināt attiecībā uz pērkamā produkta faktiskajām īpašībām.Vairākas dalībvalstis prasīja Komisijai izteikt priekšlikumus par tādas gaļas tirdzniecību, kas iegūta no dzīvniekiem, kuru vecums nepārsniedz divpadsmit mēnešus.II – Komisijas priekšlikumsIzstrādājot priekšlikumu un apsverot tā saturu, Komisija daudz apspriedās gan ar dalībvalstu valdību ekspertiem, gan arī ar attiecīgās nozares speciālistiem, patērētājiem un tos pārstāvošām organizācijām. Īpaši jāmin, ka 2005. gada pavasara sākumā tīmeklī tika organizēta sabiedrības apspriede. To turpināja 2005. gada jūnija mēnesī, rīkojot sabiedrisku izskatīšanu, kurā piedalīties tika aicināti tehniskie eksperti un šajā lietā ieinteresēto Kopienas galveno sociāli profesionālo organizāciju pārstāvji.Apspriedes laikā tīmeklī vairums patērētāju apgalvoja, ka, pērkot gaļu, tās maigums un garšas īpašības ir svarīgi izvēles kritēriji. Taču gaļas krāsai dažās dalībvalstīs tiek piešķirta lielāka nozīme, citās — mazāka. Apspriedes dalībnieki norādīja ar to, ka dzīvnieku vecums un barība ir svarīgi kritēriji, lai raksturotu gaļu, kas no tiem iegūta. Turpretim dzīvnieku kautsvaram šajos apstākļos viņuprāt ir mazāka nozīme.Arī dažādi pētījumi rāda, ka tādas gaļas organoleptiskās īpašības kā maigums, garša vai krāsa mainās līdz ar šo dzīvnieku vecumu un barības režīmu. Gaļa, kas iegūta no dzīvniekiem, kuri nokauti aptuveni septiņu mēnešu vecumā, pēc savām īpašībām atšķiras no gaļas, kas iegūta no dzīvniekiem, kuri nokauti aptuveni desmit mēnešu vecumā.Apspriedes laikā patērētāju lielākā daļa pirmo dzīvnieku kategoriju saistīja ar tādiem, kas nokauti, nesasniedzot astoņu mēnešu vecumu. Šādu saistībuapstiprināja arī lielākā daļa patērētāju aizsardzības organizāciju, kas pauda savu viedokli sabiedriskās izskatīšanas laikā. Lai noteiktu minēto dzīvnieku atbilstību kaušanas piemaksas saņemšanai, šis vecuma ierobežojums lietots arī 130. pantā Padomes 2003. gada 29. septembra Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku[1]. Visbeidzot šo dzīvnieku vecuma ierobežojumu lieto arī vairākās dalībvalstīs, un attiecībā uz to pastāv vienošanās starp tām. Tādējādi ir lietderīgi to izmantot, lai dzīvniekus iedalītu divās apakškategorijās: no nulles līdz astoņu mēnešu vecumam un no astoņu līdz desmit mēnešu vecumam.Kaušanas vecuma pārbaude izrādās vieglāk īstenojama nekā izmantotās barības veida kontrole. Turklāt gaļas ražošanas sistēma un barības veids, ko lieto dzīvniekiem, kuru vecums nepārsniedz divpadsmit mēnešus, parasti ir saistīts ar dzīvnieku kaušanas vecumu. Tādēļ ir pietiekami par pamatu ņemt kaušanas vecumu, lai tirdzniecībā noteiktu atšķirīgus nosaukumus gaļai, kas iegūta no abu minēto apakškategoriju dzīvniekiem.Apspriedē atklājās arī tas, ka atkarībā no dalībvalsts vienā un tai pašā tirdzniecības nosaukumā patērētāji var saskatīt atšķirīgas gaļas īpašības. Terminu, ar ko apzīmē kādu noteiktu produktu vienā dalībvalstī, vienkārši iztulkojot citas dalībvalsts valodā, vēl neievieš vajadzīgo skaidrību, ja šā termina tulkojums nesaistās ar identisku produktu šajā otrā dalībvalstī. Tādējādi, izvēloties gaļas tirdzniecības nosaukumu, ir lietderīgi cik vien iespējams ņemt vērā paradumus un kultūras tradīciju īpatnības, lai palīdzētu patērētājiem iegādāties sev vēlamo produktu.Tādējādi Komisija ierosina izveidot tirdzniecības nosaukumus, kas jāizmanto visās dalībvalstīs, laižot apgrozībā gaļu, kura iegūta no abu minēto apakškategoriju dzīvniekiem, līdztekus tam uzliekot par pienākumu norādīt dzīvnieku kaušanas vecumu.Lai nodrošinātu pareizu tirdzniecības nosaukumu lietošanu saskaņā ar šo regulu, ir jāparedz, ka gaļa, kas iegūta no abu noteikto apakškategoriju dzīvniekiem, identificējama ar attiecīgu burtu; tāpat jāparedz arī to datu iereģistrēšana, kas ļauj nodrošināt marķējumā norādītās informācijas patiesumu.Uzņēmēji, kas vēlas papildināt šajā regulā paredzēto tirdzniecības nosaukumu ar citām ziņām, kas nav obligātas, var to izdarīt saskaņā ar Eiropas Parlamenta un Padomes 2000. gada 17. jūlija Regulu (EK) Nr. 1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97[2].Dažos gadījumos gaļa, kas iegūta no liellopiem, kuru vecums nepārsniedz divpadsmit mēnešus, tiek aizsargāta saskaņā ar Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību[3]. Šo gaļu laiž tirdzniecībā ar aizsargātu norādi vai nosaukumu, un tādējādi tirgotāji un patērētāji to var pilnīgi identificēt. Turklāt šo gaļu visbiežāk pārdod vietējā tirgū. Tādēļ ir jāparedz, ka šīs regulas noteikumi nedrīkst skart nosaukumus, kas aizsargāti saskaņā ar Regulu (EK) Nr. 510/2006.Ir jāparedz, ka dalībvalstis ieceļ kompetentas iestādes, kas kontrolē atbilstību šajā regulā noteiktajiem nosacījumiem, kā arī veic pasākumus, lai Komisija pārliecinātos — ja vajadzīgs, veicot pārbaudes uz vietām, — par minēto nosacījumu ievērošanu.Visbeidzot, konsekvences labad un lai novērstu jebkādu tirgus traucējumu risku, ir jāparedz, ka gaļai, ko ieved no trešām valstīm, jāatbilst šīs regulas noteikumiem.III – Komisijas priekšlikuma ietekmePriekšlikuma mērķis ir padarīt pārredzamāku tādas gaļas tirdzniecību, kas iegūta no dzīvniekiem, kuru vecums nepārsniedz divpadsmit mēnešus. Komisijas izstrādātajiem noteikumiem vajadzētu ļaut uzlabot kopējā tirgus darbību un sniegt labāku informāciju patērētājiem.Kā norādīts, priekšlikumā cik vien iespējams ņemta vērā dalībvalstīs spēkā esošā prakse kā ražošanas, tā arī patērēšanas jomā. Divu apakškategoriju izveidei, nosakot astoņu mēnešu vecuma ierobežojumu, nevajadzētu radīt problēmas. Šo ierobežojumu jau lieto vairākās dalībvalstīs, kas ir galvenie šīs pirmās kategorijas dzīvnieku audzētāji, bet citās dalībvalstīs Kopienas govju ganāmpulka samazināšanas dēļ to varētu būt ieinteresēti lietot pirmās apakškategorijas dzīvnieku audzētāji, kas to vēl nav pieņēmuši. Turklāt obligātā norāde par dzīvnieku vecumu ļaus skaidrāk iezīmēt atšķirību starp dažāda veida produktiem.Ja šo priekšlikumu pieņems bez izmaiņām, lielākā daļa dalībvalstu rīkosies līdzīgā veidā, lietojot tirdzniecības nosaukumus tādas gaļas marķēšanai, kas iegūta no dzīvniekiem, kuru vecums nepārsniedz divpadsmit mēnešus.Pārējām dalībvalstīm priekšlikumā paredzēts vispirms izveidot atšķirīgu marķējumu gaļai, kas iegūta no otrās apakškategorijas dzīvniekiem, obligāti lietojot atšķirīgu tirdzniecības nosaukumu. Tādējādi tas attiektos tikai uz šo produkciju. Tomēr lielākajā daļā šo valstu noteikts, ka šo produkciju galvenokārt patērē valstī uz vietas. Turklāt var prognozēt, ka, stājoties spēkā 2003. gada kopējai lauksaimniecības politikai un ieviešot atsaisti, dažās no minētajām valstīm šīs produkcijas apjoms turpmāk samazināsies. Līdztekus tam jāatgādina arī, ka dažās no šīm dalībvalstīm liellopu gaļas cenu pieaugums kopš 2004. gada nebija labvēlīgs šīs apakškategorijas dzīvnieku gaļas ražošanai salīdzinājumā ar liellopu gaļu, kas iegūta no vecākiem dzīvniekiem. Cenu atšķirības, kas agrāk pastāvēja starp abu šo veidu gaļu, šodien gandrīz izzudušas, un jau novērotā pazemināšanās tendence turpmāk varētu pastiprināties. Tādējādi jāatzīst, ka šim priekšlikumam nevajadzētu jūtami ietekmēt šo produkciju.Jautājumi par dzīvnieku labturību ietilpst Veselības un Patērētāju tiesību aizsardzības ģenerāldirektorāta kompetencē. Ar šo priekšlikumu tiek noteikti tirdzniecības nosaukumi, kuri jālieto tādas liellopu gaļas marķēšanā, kas iegūta no dzīvniekiem, kuru vecums nepārsniedz divpadsmit mēnešus, un priekšlikums neskar citos tiesību aktos noteikto dzīvnieku labturības noteikumu ievērošanu. Abu definēto apakškategoriju dzīvnieku gaļas marķējumā, norādot vēlamos datus, ir iespējams izcelt tādu dzīvnieku labturības noteikumu ievērošanu, kas pārsniedz pastāvošos noteikumus.Priekšlikums neietekmē Kopienas budžetu.2006/0162 (CNS)PriekšlikumsPADOMES REGULApar tādas gaļas tirdzniecību, kas iegūta no liellopiem, kuru vecums nepārsniedz divpadsmit mēnešusEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 37. panta 2. punktu,ņemot vērā Komisijas priekšlikumu,ņemot vērā Eiropas Parlamenta atzinumu[4],tā kā:(1) Ar 2. panta otro daļu saistībā ar pirmās daļas b) apakšpunktu Padomes 1999. gada 17. maija Regulā (EK) Nr. 1254/1999 par liellopu un teļa gaļas tirgus kopīgo organizāciju[5] paredzēts, ka vispārīgus noteikumus attiecībā uz pasākumiem, lai veicinātu labāku liellopu gaļas ražošanas, pārstrādes un tirdzniecības organizāciju, pieņem Padome.(2) Bieži vien katrā dalībvalstī ir atšķirīga ražošanas sistēma, saskaņā ar kuru ražo tādu liellopu gaļu, kuru vecums nokaujot nepārsniedz divpadsmit mēnešus; atšķiras arī šo liellopu īpašības. Kopienas galvenajos patēriņa tirgos gaļu, kas iegūta šajās dažādajās ražošanas sistēmās, parasti laiž tirdzniecībā ar vienu un to pašu nosaukumu.(3) Pieredze rāda, ka šāda prakse traucē tirdzniecību un veicina negodīgas konkurences apstākļu attīstību. Tādējādi tā tieši ietekmē kopējā tirgus izveidi un darbību.(4) Šāda prakse var būt arī par iemelsu tam, ka patērētājiem rodas neskaidrības, un var tos maldināt.(5) Lai uzlabotu vienotā tirgus darbību, tādu liellopu gaļas tirdzniecību, kuru vecums nepārsniedz divpadsmit mēnešus, jāorganizē tādā veidā, lai tā būtu pēc iespējas pārskatāmāka. Tas ļautu labāk organizēt arī attiecīgo ražošanu. Lai to paveiktu, jāprecizē tirdzniecības nosaukumi, kas jālieto katrā dalībvalsts valodā, laižot tirdzniecībā tādu liellopu gaļu, kuru vecums nepārsniedz divpadsmit mēnešus. Tādējādi patērētājiem uzlabosies informācijas pieejamība.(6) Dažos gadījumos gaļa, kas iegūta no liellopiem, kuru vecums nepārsniedz divpadsmit mēnešus, tiek aizsargāta saskaņā ar Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību[6]. Šo gaļu laiž tirdzniecībā ar aizsargātu norādi vai nosaukumu, un tādējādi tirgotāji un patērētāji to var pilnīgi identificēt. Tādēļ ir jāparedz, ka šīs regulas noteikumi nedrīkst skart nosaukumus, kas aizsargāti saskaņā ar Regulu (EK) Nr. 510/2006.(7) Dažādi pētījumi rāda, ka tādas gaļas organoleptiskās īpašības kā maigums, garša vai krāsa mainās līdz ar šo dzīvnieku vecumu un barības režīmu.(8) Publiskas apspriedes laikā, kuru Komisija organizēja 2005. gadā, vairums patērētāju norādīja, ka dzīvnieku vecums un barības režīms ir svarīgi kritēriji attiecīgās gaļas raksturošanai. Turpretim dzīvnieku kautsvaram viņu acīs šais apstākļos ir mazāka nozīme.(9) Kaušanas vecuma pārbaude ir izrādījusies vieglāk īstenojama nekā izmantotās barības kontrole. Turklāt gaļas ražošanas sistēma un barības veids, ko lieto dzīvniekiem, kuru vecums nepārsniedz divpadsmit mēnešus, parasti ir saistīts ar dzīvnieku kaušanas vecumu. Tādēļ ar atšķirīgu tirdzniecības nosaukumu ieviešanu atkarā no dzīvnieku vecuma vajadzētu pietikt, lai nodrošinātu prasīto pārskatāmību.(10) Minētās apspriedes laikā vairums patērētāju attiecībā uz liellopiem, kuru vecums nepārsniedz divpadsmit mēnešus, pirmās kategorijas dzīvniekus saistīja ar tādiem, kuru vecums nepārsniedz astoņus mēnešus. Lai noteiktu dzīvnieku atbilstību kaušanas prēmijas saņemšanai, šis vecuma ierobežojums lietots arī 130. pantā Padomes 2003. gada 29. septembra Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001[7]. Tādēļ ir lietderīgi izmantot šo vecuma ierobežojumu, lai dzīvniekus, kuru vecums nepārsniedz astoņus mēnešus, iedalītu divās apakškategorijās.(11) Apspriedē atklājās arī tas, ka atkarībā no dalībvalsts vienā un tai pašā tirdzniecības nosaukumā patērētāji var saskatīt atšķirīgas gaļas īpašības. Tādējādi, izvēloties gaļas tirdzniecības nosaukumu, ir lietderīgi cik vien iespējams ņemt vērā paradumus un kultūras tradīciju īpatnības, lai palīdzētu patērētājiem iegādāties sev vēlamo produktu.(12) Jāparedz arī, ka tādas gaļas, kas iegūta no liellopiem, kuru vecums nepārsniedz divpadsmit mēnešus, identificējama, lietojot burtu, kas atbilst to kategorijai, kā arī norādot kaušanas vecumu uz etiķetēm, ko piestiprina gaļas gabaliem.(13) Uzņēmēji, kas vēlas papildināt šajā regulā paredzētos tirdzniecības nosaukumus ar citām ziņām, kas nav obligātas, var to izdarīt saskaņā ar 16. un 17. pantu Eiropas Parlamenta un Padomes 2000. gada 17. jūlija Regulā (EK) Nr. 1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97[8].(14) Lai informāciju, kas atrodama uz etiķetēm, pareizi lietotu saskaņā ar šo regulu, jāparedz datu reģistrēšana, kas ļauj nodrošināt šīs informācijas patiesumu visos ražošanas un tirdzniecības posmos.(15) Ir jāparedz, ka dalībvalstis ieceļ kompetentas iestādes, kas kontrolē atbilstību šajā regulā noteiktajiem nosacījumiem, kā arī veic pasākumus, lai Komisija pārliecinātos — ja vajadzīgs, veicot pārbaudes uz vietām, — par minēto nosacījumu ievērošanu.(16) Konsekvences labad jāparedz noteikumi, kas ļauj nodrošināt, lai attiecībā uz gaļu, ko ieved no trešām valstīm, ievērotu šīs regulas nosacījumus. Tādēļ jāparedz, ka gadījumos, kad pārbaudi veic neatkarīga treša iestāde, tai būtu pietiekamas tehniskās iespējas un tā varētu nodrošināt objektivitāti.(17) Tādēļ jānosaka vajadzīgie pasākumi šīs regulas īstenošanai saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[9],IR PIEŅĒMUSI ŠO REGULU.1. pants Mērķis un darbības joma1. Šīs regulas mērķis ir noteikt nosacījumus tādas gaļas laišanai tirdzniecībā, kas iegūta no liellopiem, kuru vecums nepārsniedz divpadsmit mēnešus, konkrēti nosakot, kādi tirdzniecības nosaukumi jālieto.Regula ir spēkā attiecībā uz gaļu, kas iegūta no liellopiem, kuru vecums nepārsniedz divpadsmit mēnešus, un kas ražota Kopienā vai ievesta no trešām valstīm.2. Šīs regulas noteikumus piemēro, neskarot Padomes Regulas (EEK) Nr. 1208/81[10] noteikumus.3. Šo regulu nepiemēro tādai līdz divpadsmit mēnešu vecu liellopu gaļai, par kuru saņemts cilmes vietas nosaukums vai aizsargāta ģeogrāfiskās izcelsmes norāde un kura reģistrēta saskaņā ar Regulas (EK) Nr. 510/2006 7. pantu.2. pants DefinīcijaŠīs regulas nozīmē ar terminu „gaļa” saprot liemeņus, gaļu ar vai bez kauliem un sagrieztus vai nesagrieztus subproduktus, kas iegūti no liellopiem, kuru vecums nepārsniedz divpadsmit mēnešus, un kas apgrozībā laisti svaigā stāvoklī, saldēti vai sasaldēti zemā temperatūrā, apstrādāti vai neapstrādāti, iesaiņoti vai neiesaiņoti.3. pants Kaujamo liellopu iedalīšana kategorijāsKaušanas brīdī visus liellopus, kuru vecums nepārsniedz divpadsmit mēnešus, uzņēmēji tādas kompetentas iestādes uzraudzībā, kas minēta 8. panta 1. punktā, iedala vienā no I pielikumā uzskaitītajām kategorijām.4. pants Tirdzniecības nosaukumi1. Gaļu, kas iegūta no liellopiem, kuru vecums nepārsniedz divpadsmit mēnešus, dalībvalstīs var laist tirdzniecībā tikai ar tādu tirdzniecības nosaukumu vai nosaukumiem, kas ievietoti II pielikumā un noteikti katrai attiecīgajai dalībvalstij.Pirmajā daļā minētos tirdzniecības nosaukumus var papildināt, norādot attiecīgā gaļas gabala vai subprodukta nosaukumu vai apzīmējumu.2. Regulas II A pielikumā uzskaitītos tirdzniecības nosaukumus, kā arī jebkuru no tiem atvasinātu jaunu tirdzniecības nosaukumu nevar lietot, laižot tirdzniecībā gaļu, kas iegūta no liellopiem, kuru vecums pārsniedz divpadsmit mēnešus.Līdzīgā kārtā terminus „ veau ”, „ ternera ” „ kalv ”, „ Kalb” , „ veal ”, „ vitello ”, „ kalf ”, „ μοσχάρι ”, „ vitella ” un „ vitela ” nedrīkst lietot tādas gaļas tirdzniecības nosaukumā vai norādīt uz tādas gaļas uz marķējuma, kura iegūta no liellopiem, kuru vecums pārsniedz divpadsmit mēnešus.5. pants Uz etiķetēm lietojamā obligātā informācija1. Neskarot Eiropas Parlamenta un Padomes Direktīvas 2000/13/EK [11] 3. panta 1. punkta noteikumus un Regulas (EK) Nr. 1760/2000 13., 14. un 15. panta noteikumus, gaļu, kas iegūta no liellopiem, kuru vecums nepārsniedz divpadsmit mēnešus, katrā ražošanas un tirdzniecības posmā uzņēmēji marķē, norādot šādu informāciju:a) šīs regulas I pielikumā noteikto attiecīgās kategorijas identifikācijas burtu,b) tirdzniecības nosaukumu saskaņā ar šīs regulas 4. pantu,c) dzīvnieku kaušanas vecumu gaļai, kas iegūta no liellopiem, kuru vecums nepārsniedz astoņus mēnešus, lietojot norādi „kaušanas vecums: jaunāks par n mēnešiem vai n mēnešu vecs”, un gaļai, kas iegūta no liellopiem, kuru vecums pārsniedz astoņus mēnešus un nepārsniedz divpadsmit mēnešus, lietojot norādi „kaušanas vecums: vecāks par astoņiem mēnešiem un jaunāks par n mēnešiem vai n mēnešu vecs”, ar „n” apzīmējot mēnešu skaitu.2. Līdz divpadsmit mēnešu vecu liellopu gaļai, ko gala patērētājam pārdod tirdzniecības vietās neiesaiņotu, dalībvalstis nosaka kārtību, kādā norādāma 1. punktā minētā informācija.Panta 1. punkta a) apakšpunktā minēto informāciju tās var nenoteikt par obligāti norādāmu ar nosacījumu, ka pircējiem tiek sniegta pareiza un nepārprotama informācija.6. pants Neobligātā informācija uz etiķetēmRegulas 5. pantā minēto informāciju uzņēmēji var papildināt ar neobligātu informāciju, kas apstiprināta saskaņā ar Regulas (EK) Nr. 1760/2000 16. un 17. pantu.7. pants Reģistrēšanas sistēmaVisos ražošanas un tirdzniecības posmos gaļu, kas iegūta no liellopiem, kuru vecums nepārsniedz divpadsmit mēnešus, uzņēmēji reģistrē, ieviešot un lietojot sistēmu detalizētu datu reģistrēšanai.Pirmajā daļā paredzēto sistēmu lieto tādā veidā, lai nodrošinātu 5. un 6. pantā minētās marķējuma informācijas patiesumu. Konkrēti ir nepieciešams:a) norādīt dzīvnieku identifikācijas numuru un dzimšanas datumu;b) norādīt atsauces numuru, kas ļauj noteikt saistību, no vienas puses, starp to dzīvnieku identifikāciju, no kā gaļa iegūta, un, no otras puses, tirdzniecības nosaukumu, kaušanas vecumu un kategorijas identifikācijas burtu, ko norāda uz šīs gaļas etiķetes;c) norādīt dzīvnieku un gaļas ievešanas un izvešanas datumu uzņēmumā, norādot arī ievestos un izvestos daudzumus, lai nodrošinātu ievedumu un izvedumu korelācijas noteikšanu.8. pants Oficiālās pārbaudes1. Pirms [2007. gada 1. jūlija] dalībvalsts ieceļ kompetentu iestādi vai kompetentas iestādes, kas atbild par šīs regulas piemērošanas uzraudzību, un paziņo par to Komisijai.2. Komisija kopā ar kompetentajām iestādēm pārbauda, vai dalībvalsts pilda šīs regulas noteikumus.Komisijas eksperti kopā ar attiecīgajām kompetentajām iestādēm un, ja vajadzīgs, dalībvalstu eksperti, veic vajadzīgās pārbaudes uz vietas, lai pārliecinātos par šīs regulas ieviešanu.Dalībvalsts, kuras teritorijā notiek pārbaude uz vietas, sniedz Komisijas ekspertiem jebkādu palīdzību, kas tiem var būt vajadzīga, veicot savus uzdevumus.9. pants Gaļa, kas ievesta no trešām valstīm1. Gaļu, kas iegūta no liellopiem, kuru vecums nepārsniedz divpadsmit mēnešus, un ko ieved no trešām valstīm, laiž Kopienas tirgū saskaņā ar šīs regulas noteikumiem.2. Trešās valsts uzņēmējs, kas vēlas laist Kopienas tirgū 1. punktā minēto gaļu, savu uzņēmējdarbību ļauj kontrolēt minētās trešās valsts ieceltai kompetentai iestādei vai, ja tādas nav, neatkarīgai trešai kontroles organizācijai. Šai kontroles organizācijai jāpierāda, ka tā atbilst visām prasībām, kas noteikti Eiropas standartā NE 45011 vai ISO norādījumos Nr. 65 [ISO/IEC 65] („Vispārējas prasības organizācijām, kas nodarbojas ar. ražojumu sertifikācijas sistēmām”).Ieceltā kompetentā iestāde vai, ja vajadzīgs, neatkarīgā trešā kontroles organizācija nodrošina, lai šīs regulas prasības tiktu ievērotas.10. pants Īstenošanas kārtība1. Šīs regulas īstenošanai nepieciešamos pasākumus pieņem saskaņā ar Regulas (EK) Nr. 1254/1999 43. panta 2. punktā paredzēto procedūru. Konkrēti šajos pasākumos ietilpst:a) kārtība, kādā praktiski izdarāmas 5. pantā minētās norādes par kaujamo dzīvnieku vecumu un kategorijas identifikācijas burtu, ņemot vērā lietojamo burtu novietojumu un lielumu;b) kārtība, kādā, veicot 9. pantā minēto gaļas ievešanu no trešām valstīm, pārbaudāma šīs regulas noteikumu ievērošana.2. Regulas I un II pielikumā var izdarīt grozījumus saskaņā ar Regulas (EK) Nr. 1254/1999 43. panta 2. punktā izklāstīto procedūru.11. pants Stāšanās spēkāŠī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī .To piemēro attiecībā uz visiem dzīvniekiem, kuru vecums nepārsniedz divpadsmit mēnešus un kuri nokauti sākot no [2007. gada 1. jūlija].Šī regula uzliek saistības kopumā un ir tieši piemērojama visās dalībvalstīs.Briselē,Padomes vārdā —priekšsēdētājsI PIELIKUMSTādu liellopu kategorijas, kuru vecums nepārsniedz divpadsmit mēnešusKaušanas brīdī liellopus, kuru vecums nepārsniedz divpadsmit mēnešus, iedala šādās divās kategorijās:A) X kategorija — liellopi, kuru vecums nepārsniedz astoņus mēnešus vai kuri ir astoņus mēnešus veci.Šīs kategorijas liellopus identificē ar burtu X.B) Y kategorija — liellopi, kuru vecums pārsniedz astoņus mēnešus, bet nepārsniedz divpadsmit mēnešus, vai kuri ir divpadsmit mēnešus veci.Šīs kategorijas liellopus identificē ar burtu Y.Dalībvalstīs šo iedalījumu veic, pamatojoties uz „liellopu pasē” ietverto informāciju vai, ja tādas nav, Regulas (EK) Nr. 1760/2000 5. pantā paredzētās elektroniskās datu bāzes datiem.II PIELIKUMSRegulas 4. pantā minētie tirdzniecības nosaukumiA) Gaļai, kas iegūta no X kategorijas liellopiem:Tirdzniecības valsts | Lietojamie tirdzniecības nosaukumi |Belgium [Beļģija] | veau, viande de veau / kalfsvlees / Kalbfleisch |Bulgārija | месо от малки телета* |Čehija | telecí |Dānija | lyst kalvekød |Vācija | Kalbfleisch |Igaunija | vasikaliha |Grieķija | μοσχάρι γάλακτος |Spānija | ternera blanca (o lechal), carne de ternera blanca (o lechal) |Francija | veau, viande de veau |Īrija | veal |Itālija | vitello, carne di vitello |Kipra | µοσχαράκι |Latvija | teļa gaļa |Lietuva | veršiena |Luxembourg | veau, viande de veau / Kalbfleisch |Ungārija | borjúhús |Malta | vitella |Nīderlande | kalfsvlees |Austrija | Kalbfleisch |Polija | cielęcina |Portugāle | vitela |Rumānija | carne de vitel* |Slovēnija | teletina |Slovākija | teľacie mäso |Somija | vasikanliha / kalvkött |Zviedrija | kalvkött |Apvienotā Karaliste | veal |* Ar nosacījumu, ja šīs Regulas pieņemšanas dienā būs stājies spēkā Bulgārijas un Rumānijas Pievienošanās akts. |B) Gaļai, kas iegūta no Y kategorijas liellopiem:Tirdzniecības valsts | Lietojamie tirdzniecības nosaukumi |Belgium [Beļģija] | jeune bovin, viande de jeune bovin / jongrundsvlees / Jungrindfleisch |Bulgārija | телешко месо* |Čehija | hovězí z mladého dobytka |Dānija | kalvekød |Vācija | Jungrindfleisch |Igaunija | noorloomaliha |Grieķija | μοσχάρι |Spānija | ternera , carne de ternera |Francija | jeune bovin, viande de jeune bovin |Īrija | beef |Itālija | vitellone, carne di vitellone |Kipra | μοσχάρι |Latvija | liellopu gaļa |Lietuva | jautiena |Luxembourg | jeune bovin, viande de jeune bovin / Jungrindfleisch |Ungārija | marhahús |Malta | canga |Nīderlande | rose kalfsvlees |Austrija | Jungrindfleisch |Polija | wołowina |Portugāle | vitelão |Rumānija | carne de tineret bovin* |Slovēnija | meso mlade govedi |Slovākija | mäso z mladého dobytka |Somija | nuori nauta / nötkött |Zviedrija | nötkött |Apvienotā Karaliste | beef |* Ar nosacījumu, ja šīs Regulas pieņemšanas dienā būs stājies spēkā Bulgārijas un Rumānijas Pievienošanās akts. |FINANŠU PĀRSKATS |1. | BUDŽETA POZĪCIJA 05 02 13 | APROPRIĀCIJAS: EUR 388 miljoni |2. | PASĀKUMA NOSAUKUMS Padomes Regula par tādas gaļas tirdzniecību, kas iegūta no liellopiem, kuru vecums nepārsniedz divpadsmit mēnešus |3. | JURIDISKAIS PAMATS Līguma 37. pants |4. | PASĀKUMA MĒRĶI Šīs regulas mērķis ir noteikt nosacījumus tādas gaļas laišanai tirdzniecībā, kas iegūta no dzīvniekiem, kuru vecums nepārsniedz divpadsmit mēnešus, konkrēti nosakot, kādi tirdzniecības nosaukumi jālieto |5. | FINANSIĀLĀS SEKAS | 12 MĒNEŠU LAIKPOSMS (miljonos euro) | KāRTēJAIS 2006. FINANšU GADS (miljonos euro) | NĀKAMAIS 2007. FINANŠU GADS (miljonos euro) |5.0 | IZDEVUMI, KO SEDZ – NO EK BUDŽETA (KOMPENSĀCIJAS / INTERVENCES PASĀKUMI) – VALSTS IESTĀDES – CITI | – | – | – |5.1 | IEņēMUMI – EK PAŠU RESURSI (ATSKAITĪJUMI/MUITAS NODOKĻI) – VALSTS LīMENī | – | – | – |2008 | 2009 | 2010 | 2011 |5.0.1 | PAREDZĒTIE IZDEVUMI | – | – | – | – |5.1.1 | PAREDZĒTIE IEŅĒMUMI | – | – | – | – |5.2 | APRĒĶINU METODE: – |6.0 | VAI IR IESPĒJAMS FINANSĒJUMS NO APROPRIĀCIJĀM, KAS IERAKSTĪTAS ATTIECĪGAJĀ ŠāGADA BUDŽETA NODAĻĀ? | JĀ NĒ |6.1 | VAI IR IESPĒJAMS FINANSĒJUMS, PĀRSKAITOT LĪDZEKĻUS NO VIENAS ŠāGADA BUDŽETA NODAĻAS UZ CITU? | JĀ NĒ |6.2 | VAI IR VAJADZĪGS PAPILDU BUDŽETS? | JĀ NĒ |6.3 | VAI IR JĀIERAKSTA APROPRIĀCIJAS NĀKAMAJOS BUDŽETOS? | JĀ NĒ |NOVĒROJUMI Priekšlikums noteikt tādas gaļas tirdzniecības nosaukumus, kas iegūta no liellopiem, kuru vecums nepārsniedz divpadsmit mēnešus, Kopienas budžetu neietekmē. |[1] OV L 270, 21.10.2003., 1. lpp. Regulā jaunākie grozījumi izdarīti ar Regulu (EK) Nr. 319/2006 (OV L 58, 28.2.2006., 32. lpp.).[2] OV L 204, 11.8.2000., 1. lpp. Regulā grozījumi izdarīti ar 2003. gada Pievienošanās aktu.[3] OV L 93, 31.3.2006., 12. lpp.[4] OV C …, ..., … lpp.[5] OV L 160, 26.6.1999., 21. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.).[6] OV L 93, 31.3.2006., 12. lpp.[7] OV L 270, 21.10.2003., 1. lpp. Regulā jaunākie grozījumi izdarīti ar Regulu (EK) Nr. 319/2006 (OV L 58, 28.2.2006., 32. lpp.).[8] OV L 204, 11.8.2000., 1. lpp. Regulā grozījumi izdarīti ar 2003. gada Pievienošanās aktu.[9] OV L 184, 17.7.1999., 23. lpp.[10] OV L 123, 7.5.1981., 3. lpp.[11] OV L 109, 6.5.2000., 29. lpp.